VAZ-2105

VAZ-2105 (), mūsdienās tiek apzīmēts kā LADA 2105, ir padomju un krievu vieglais, aizmugurējās piedziņas, automobilis ar sedana tipa virsbūvi. Sērijveidā Volgas automobiļu rūpnīcā šīs modelis tika ražots no 1980. gada līdz pat 2010. gada nogalei, tādējādi kļūstot par visilgāk ražoto Žiguļu saimes automobili.

Vēsture 
Modeli VAZ-2105 izveidoja nopietni modernizējot iepriekš ražotos modeļus, VAZ automobiļu ar aizmugures piedziņu "otrās" paaudzes ietvaros, lai nomainītu pirmsgājēju VAZ-2101 "Žiguļi".
Pirmās VAZ-2105 izmēģinājumu partijas tika saražotas jau 1979. gadā, bet sērijveida ražošana uzsākta 1980. gadā. Uz 2105 modeļa bāzes vēlāk tika izveidots "luksusa" sedans VAZ-2107 un universālis VAZ-2104. No 90. gadu vidus, izmantojot VAZ-2105 mezglus un agregātus mazos apjomos tiek ražots pikaps/furgons VIS-2345 ().

Modifikācijas 
 VAZ-2105 — ar karburatormotoru VAZ-2105 (1,29 l, 63,6 Zs, 92 Nm) un 4-pakāpju pārnesumkārbu;
 VAZ-21050 — ar karburatormotoru VAZ-2105 un 5-pakāpju pārnesumkārbu;
 VAZ-21051 — ar karburatormotoru VAZ-2101 (1,2 l, 58,7 Zs, 85 Nm) un 4-pakāpju pārnesumkārbu;
 VAZ-21053 — ar karburatormotoru VAZ-2103 (1,45 l, 71,4 Zs, 104 Nm) un 5-pakāpju pārnesumkārbu;
 VAZ-21053-20 — ar mono iešprices motoru VAz-2104 (1,45 l, 71,4 Zs, 110 Nm, Eiro-2) un 5-pakāpju pārnesumkārbu;
 VAZ-21054 — specmodifikācija priekš milicijas, Iekšlietu ministrijas un Federālajam drošības dienestam Krievijā ar karburatormotoru VAZ-2106 (1,57 l, 80 Zs, 122,5 Nm), aprīkotas ar papildus degvielas bāku un akumulatoru.
 VAZ-21054-30 — ar motoru VAZ-21067 (ar degvielas tiešo iesmidzināšanu, 1,57 l, 72 Zs, 116 Nm, Eiro-3) un 5-pakāpju pārnesumkārbu;
 VAZ-21055 — modifikācija priekš taksometriem ar dīzeļdzinēju VAZ(BTM)-341 () (1,52 l, 50,3 Zs, 92 Nm);
 VAZ-21057 (LADA Riva) — VAZ-21053 eksporta variants ar stūri labajā pusē un motoru ar mono iešprici (Eiro-1), ražots no 1992. — 1997. gadam priekš Lielbritānijas un citu valstu, ar kreisās puses satiksmi, tirgus;
 VAZ-21058 (LADA Nova) — VAZ-21050 eksporta variants ar stūri labajā pusē, ražots no 1982. — 1994. gadam priekš Lielbritānijas un citu valstu, ar kreisās puses satiksmi, tirgus;
 VAZ-21059 — specmodifikācija priekš milicijas, Iekšlietu ministrijas un Federālajam drošības dienestam Krievijā ar rotormotoru VAZ-4132 (1,3 l, 140 Zs., 186 Nm);
 VIS-2345 — pikaps ar pusrāmja konstrukciju uz modeļu VAZ-21053 un 21054 bāzes, tiek ražots no 1995. gada.

2009. gadā sērijveida ražošanā paliek tikai modifikācija VAZ-21054-30-010 ar motoru VAZ-21067 (ar degvielas tiešo iesmidzināšanu, Eiro-3).

Atsauces

Ārējās saites 

 VAZ autoklubs
 VAZ Forums

VAZ automašīnas
Padomju automobiļi